als_Latn dik_Latn sag_Latn
Mbështetur në nenin 11 të Statutit të Universitetit “Epoka”, Këshilli i Lartë është organi kolegjial më i lartë vendimmarrës i Universitetit dhe ka personalitet juridik. Këshilli i Lartë mbikëqyr e kontrollon veprimtaritë e Universitetit “Epoka” që lidhen me menaxhimin administrativ, financiar, ekonomik si dhe të pronave të tij.
Këshilli i Lartë përbëhet nga Kryetari, një zëvendëskryetar dhe katër anëtarë të zgjedhur nga Shoqëria Themeluese. Kryetari i Këshillit të Lartë është Drejtori i Përgjithshëm i Shoqërisë Themeluese. Rektori është anëtar ex officio i Këshillit të Lartë dhe si i tillë, nuk mund të marrë pjesë në mbledhje në të cilat diskutohen çështje në lidhje me të. Detyra e kryetarit dhe zëvendëskryetarit te Këshillit të Lartë është e papajtueshme me detyrën e rektorit. Përveç rektorit, asnjë i punësuar tjetër në Universitetin “Epoka” nuk mund të marrë pjesë në Këshillin e Lartë. Kancelari merr pjesë në mbledhjet e Këshillit të Lartë në cilësinë e raportuesit.
Anëtarët e Këshillit te Lartë zgjidhen për një periudhë katërvjeçare, me të drejtë rizgjedhjeje. Deri dy anëtarë të Shoqërisë Themeluese mund të jenë në të njëjtën kohë dhe anëtarë të Këshillit të Lartë. Zëvendëskryetari i Këshillit të Lartë zgjidhet nga Shoqëria Themeluese për një periudhë katërvjeçare, me të drejtë rizgjedhjeje.
Këshilli i Lartë ka këto kompetenca kryesore:
- përfaqëson personalitetin juridik te Universitetit;
- emëron Rektorin e Universitetit dhe njofton Ministrinë e Arsimit dhe të Shkencës në Republikën e Shqipërisë;
- përcakton kushtet e kontratës së punës për autoritetet drejtuese, personelin akademik dhe personelin tjetër të Universitetit; vendos rreth emërimit, ngritjes në detyrë dhe largimit nga puna të tyre;
- miraton Statutin, Rregulloren Themelore të institucionit dhe rregulloret e udhëzimet e tjera të përgatitura nga organet e Universitetit;
- miraton buxhetin dhe planin e investimeve, përcakton mënyrat e shpenzimeve dhe kontrollon zbatimin e buxhetit dhe të planit të investimeve të Universitetit, si dhe çdo veprimtari tjetër financiare;
- përcakton pagat e stafit akademik dhe të personelit tjetër;
- përcakton kuotat e studenteve me pagesë dhe me bursë;
- përcakton pagesën e vitit shkollor, kohën në të cilën duhet te shlyhet pagesa si dhe masën e bursës që do të jepet;
- vendos në lidhje me hapjen, bashkimin ose mbylljen e njësive kryesore dhe njësive bazë dhe të programeve të studimeve të cikleve të ndryshme të Universitetit;
- administron pasuritë e luajtshme dhe të paluajtshme të Universitetit, të përdorë si garanci pasurinë e Universitetit me qëllim për të marrë kredi;
- në rast se vendi i rektorit mbetet vakant, emëron një rektor të ri në detyrë për më së shumti gjashtë muaj;
- vendos rreth miratimit ose mosmiratimit ne lidhje me donacionet me ose pa kusht që i bëhen Universitetit si dhe të kryejë procedurat e nevojshme;
- vendos rreth bërjes së investimeve, themelimit të sipërmarrjeve dhe përfshirjes në sipërmarrje tashmë të themeluara me qëllim krijimin e të ardhurave për Universitetit si dhe vendos rreth mënyrës më të mirë të përdorimit të burimeve ekzistuese në përputhje me legjislacionin në fuqi;
- inkurajon programet e bashkëpunimit dhe të shkëmbimit, si dhe kryerjen e aktiviteteve shkencore në bashkëpunim me universitete ose institucione te tjera të ngjashme brenda dhe jashtë vendit, në përputhje me kushtet e përcaktuara në legjislacionin në fuqi;
- ndjek zbatimin e buxhetit me ndihmën e këshilltarëve te pavarur financiarë ose me ndihmën e firmave te pavarura te auditit;
- miraton marrëveshjet ose protokollet e bashkëpunimit të paraqitura nga Rektori, me universitetet apo institucionet e tjera brenda dhe jashtë vendit.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn